Unionin yleisen tuomioistuimen tuomio (seitsemäs jaosto) 3.7.2014 – Zanjani vastaan neuvosto

(asia T‑155/13)

”Yhteinen ulko- ja turvallisuuspolitiikka — Iraniin kohdistuvat rajoittavat toimenpiteet, joiden tarkoituksena on estää ydinaseiden levittäminen — Varojen jäädyttäminen — Maahanpääsyä koskevat rajoitukset — Kumoamiskanne — Kanteen nostamisen määräaika — Tutkittavaksi ottaminen — Perusteluvelvollisuus — Arviointivirhe — Kumoamisen ajalliset vaikutukset”

1. Kumoamiskanne — Määräajat — Alkamisajankohta — Toimi, jossa kohdistetaan johonkin henkilöön tai yhteisöön rajoittavia toimenpiteitä — Toimi, joka on julkaistu ja annettu tiedoksi niille, joille se on osoitettu — Toimen tiedoksiantopäivä — Tiedoksianto asianomaiselle julkaisulla Euroopan unionin virallisessa lehdessä — Määräaika, joka alkaa kulua tätä julkaisemista seuraavan neljännentoista päivän päätyttyä (SEUT 263 artiklan kuudes kohta; unionin yleisen tuomioistuimen työjärjestyksen 102 artiklan 1 kohta; neuvoston päätöksen 2010/413/YUTP 24 artiklan 3 kohta; neuvoston asetuksen N:o 267/2012 46 artiklan 3 kohta) (ks. 32–47 kohta)

2. Lainvastaisuusväite — Säädökset, päätökset ja muut toimet, joiden lainvastaisuuteen voidaan vedota — Riidanalaisen päätöksen perustana olevat yleiset säädökset, päätökset ja muut toimet — Yksittäinen toimi, jolla rajoitetaan maahanpääsyä — Unionin tuomioistuinten toimivallan puuttuminen (SEUT 277 artikla) (ks. 52–54 kohta)

3. Tuomioistuinmenettely — Luonnollisen henkilön tai oikeushenkilön nostama kanne, jossa vaaditaan komission päätöksen henkilöllisen soveltamisalan toteamista — Unionin tuomioistuinten toimivallan puuttuminen (SEUT 263 artikla) (ks. 53 kohta)

4. Euroopan unioni — Toimielinten toimien laillisuuden tuomioistuinvalvonta — Iraniin kohdistuvat rajoittavat toimenpiteet — Ydinaseiden levittämisen estämiseksi toteutetut toimenpiteet — Valvonnan laajuus — Päätöksen lainmukaisuuden arviointi niiden tietojen perusteella, jotka olivat käytettävissä päätöksen tekemishetkellä (SEUT 263 ja SEUT 296 artikla; Euroopan unionin perusoikeuskirjan 47 artikla; neuvoston päätös 2012/829/YUTP; neuvoston asetus N:o 1264/2012) (ks. 62, 63, 65 ja 74 kohta)

5. Yhteinen ulko- ja turvallisuuspolitiikka — Iraniin kohdistuvat rajoittavat toimenpiteet — Ydinaseiden levittämiseen osallistuvien tai sitä tukevien henkilöiden, yhteisöjen tai elinten varojen jäädyttäminen — Tällaisen levittämisen tukemista vastaavan toiminnan puuttuminen (Neuvoston päätös 2012/829/YUTP; neuvoston asetus N:o 1264/2012) (ks. 64, 67 ja 74–79 kohta sekä tuomiolauselman 1 ja 2 kohta)

6. Euroopan unionin oikeus — Periaatteet — Puolustautumisoikeudet — Oikeus tehokkaaseen oikeussuojaan — Iraniin kohdistuvat rajoittavat toimenpiteet — Ydinaseiden levittämiseen osallistuvien tai sitä tukevien henkilöiden, yhteisöjen tai elinten varojen jäädyttäminen — Velvollisuus antaa tiedoksi uudet asianomaista vastaan puhuvat seikat — Ulottuvuus (Neuvoston päätös 2012/829/YUTP; neuvoston asetus N:o 1264/2012) (ks. 65, 66 ja 68–74 kohta)

7. Toimielinten säädökset, päätökset ja muut toimet — Perustelut — Perusteluvelvollisuuden laajuus — Iraniin kohdistuvat rajoittavat toimenpiteet — Ydinaseiden levittämiseen osallistuvien tai sitä tukevien henkilöiden, yhteisöjen tai elinten varojen jäädyttäminen — Velvollisuus antaa asianomaiselle perustelut tiedoksi joko samalla hetkellä, kun sen vastainen toimi toteutetaan, tai heti tämän jälkeen — Rajat — Unionin ja jäsenvaltioiden turvallisuus tai niiden kansainvälisten suhteiden hoitaminen — Ulottuvuus (SEUT 296 artikla; neuvoston päätös 2012/829/YUTP; neuvoston asetus N:o 1264/2012) (ks. 69–74 kohta)

8. Kumoamiskanne — Kumoamistuomio — Vaikutukset — Iraniin kohdistuvista rajoittavista toimenpiteistä annettujen asetuksen ja päätöksen osittainen kumoaminen — Se, että tämä kumoaminen tulee voimaan, kun muutoksen hakemiselle asetettu määräaika on päättynyt tai kun muutoksenhaku on hylätty (SEUT 264 ja SEUT 266 artikla; Euroopan unionin tuomioistuimen perussäännön 56 artiklan ensimmäinen kohta; neuvoston päätös 2012/829/YUTP; neuvoston asetus N:o 1264/2012) (ks. 80–86 kohta)

Aihe

Ensinnäkin vaatimus yhtäältä Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 21.12.2012 annetun neuvoston päätöksen 2012/829/YUTP (EUVL L 356, s. 71) kumoamiseksi siltä osin kuin siinä on merkitty kantajan nimi Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annetun neuvoston päätöksen 2010/413/YUTP (EUVL L 195, s. 39) liitteessä II olevaan luetteloon ja toisaalta Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 21.12.2012 annetun neuvoston täytäntöönpanoasetuksen (EU) N:o 1264/2012 (EUVL L 356, s. 55) kumoamiseksi siltä osin kuin siinä on merkitty kantajan nimi Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 (EUVL L 88, s. 1) liitteessä IX olevaan luetteloon ja toiseksi vaatimus sen toteamiseksi, ettei päätöstä 2012/829 ja täytäntöönpanoasetusta N:o 1264/2012 sovelleta siltä osin kuin päätöksen 2010/413 19 artiklan 1 kohdan b ja c alakohtaa sovelletaan häneen

Ratkaisu

1) Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 21.12.2012 annettu neuvoston päätös 2012/829/YUTP kumotaan siltä osin kuin siinä on merkitty Babak Zanjanin nimi Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annetun neuvoston päätöksen 2010/413/YUTP liitteeseen II.

2) Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 21.12.2012 annettu neuvoston täytäntöönpanoasetus (EU) N:o 1264/2012 kumotaan siltä osin kuin siinä on merkitty Zanjanin nimi Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 liitteeseen IX.

3) Päätöksen 2012/829 ja täytäntöönpanoasetuksen N:o 1264/2012 vaikutukset pidetään voimassa Zanjanin osalta siihen asti, kunnes Euroopan unionin tuomioistuimen perussäännön 56 artiklan ensimmäisessä kohdassa tarkoitettu muutoksenhaun määräaika on päättynyt, tai jos tässä ajassa on haettu muutosta, muutoksenhaun hylkäämiseen asti.

4) Kanne hylätään muilta osin.